|  |  |  |  |  |
| --- | --- | --- | --- | --- |
| ПРЕДМЕТ: **ИНФОРМАТИКА И РАЧУНАРСТВО** | | | | |
| УЏБЕНИК: **Информатика и рачунарство за 6. разред** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 21** | | ОДЕЉЕЊЕ**:** | | ДАТУМ**:** |
| Наставна тема: | **Дигитална писменост** | | | |
| Наставна јединица: | **Прикупљање података помоћу онлајн упитника** | | | |
| Тип часа: | Обрада | | | |
| Циљ часа: | Научити ученике како да користе Google упитнике да би креирали онлајн упитнике или на њих одговарали. | | | |
| Исходи часа: | * По завршетку часа ученици ће бити у стању да: * користе онлајн алате за креирање упитника, * додају различите врсте питања у упитник, * анализирају одговоре у упитнику, * деле и отпремају онлајн упитнике. | | | |
| Облик рада: | Фронтални, индивидуални, рад у пару | | | |
| Наставне методе: | Демонстративна, метода разговора, метода практичног рада, метода решавања проблемских задатака, учење засновано на игри | | | |
| Наставна средства: | * Десктоп рачунар/лаптоп рачунар * Радни листови уз Приручник за наставника * Фасцикла RS\_6.2.4\_Ресурси | | | |
| Корелација са другим предметима: | Техника и технологија, Српски језик | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (10 мин) | Наставник представља ученицима општу сврху лекције.  Наставник дискутује с ученицима о томе да ли су до сада имали прилику да користе онлајн упитнике да би испунили неке податке; на пример, у неком упитнику у којем се траже контакт информације, у упитнику за регистрацију или у некој анкети на интернету. Коју су врсту информација били замољени да дају?  Наставник разговара с ученицима на коју би тему волели да направе онлајн упитник. Коју би врсту питања најрадије искористили? Тражи од њих да запишу своје предлоге.  Ученици активно учествују у дискусији. | | | |
| **Главни део:**  (25 минута) | Наставник представља ученицима Google упитнике. Објашњава им како да користе овај сервис да би правили онлајн упитнике.  Тражи од ученике да отворе прегледач и оду на Google упитнике пратећи кораке описане у уџбенику. Помаже им да направе нови упитник. Наставник, заједно с ученицима одлучује о теми упитника и пише наслов (на пример, УПИТНИК ЗА ТАКМИЧЕЊЕ).  Уз помоћ уџбеника, наставник упознаје ученике с разним опцијама за креирање и обликовање питања у Google упитницима.Тражи од ученика да прате кораке из уџбеника да би направили питање које садржи два понуђена одговора (користити пример из уџбеника). Након тога, тражи од ученика да додају питање с кратким одговором (користити пример из уџбеника). И напослетку, тражи од ученика да додају и треће питање, питање с пољима за потврду, које садржи три опције (користити пример из уџбеника).  Наставник помаже ученицима да поставе сва три питања као тражена поља и да прегледају упитник који су управо направили. Тражи од њих да једни другима поделе упитник на имејл адресе. Након тога треба да приступе својим имејл налозима, пронађу и испуне упитник.  Уз помоћ уџбеника, наставник разговара с ученицима о томе како да прегледају одговоре на упитник који су креирали. Тражи од њих да сачувају одговоре у табели, преузму их и сачувају као Microsoft Excel датотеку.  Наставник дели ученике у групе од по два до три ученика. Дели им радне листове RS.6.2.4\_Радни\_лист\_1.docx и тражи од њих да ураде задатак. Ако наиђу на неке потешкоће, разговара с њима о томе како их решити.  Затим им дели радне листове RS.6.2.4\_Радни\_лист\_2.docx. У овом задатку, ученици би требало да направе онлајн упитник о омиљеним предметима у школи. За то ће бити потребно да искористе вештине које су научили у овој лекцији. Ученици раде задатак. Ако наиђу на неке потешкоће, наставник разговара с њима о томе како их решити.  Ако је потребно, ученици могу да се у раду помажу уџбеником.  Ученици активно учествују у изради задатака и дискусији о урађеним задацима. | | | |
| **Завршни део:**  (10 минута) | Наставник дели ученицима евалуациони лист  RS.6.2.4\_Евалуациони\_лист.docx како би проверио у којој мери су ученици разумели садржаје обрађене на часу. Ученици попуњавају, размењују евалуационе листове и међусобно проверавају своје одговоре. После тога, наставник проверу ради фронтално. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |