|  |  |  |  |  |
| --- | --- | --- | --- | --- |
| ПРЕДМЕТ: **ИНФОРМАТИКА И РАЧУНАРСТВО** | | | | |
| УЏБЕНИК: **Информатика и рачунарство за 6. разред** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 7** | | ОДЕЉЕЊЕ**:** | | ДАТУМ**:** |
| Наставна тема: | **ИКТ** | | | |
| Наставна јединица: | **Уређивање дигиталне слике** | | | |
| Тип часа: | Обрада | | | |
| Циљ часа: | Упознати ученике са програмом за уређивање слика да би правили цртеже, уређивали и мењали слике. | | | |
| Исходи часа: | * По завршетку часа ученици ће бити у стању да: * користе програм Paint 3D за уређивање слика, * претражују слике на интернету, * уређују и праве измене на сликама користећи алатe за уређивање слика, * примењују ефекте слика и додају нове облике и текст у слику. | | | |
| Облик рада: | Фронтални, индивидуални | | | |
| Наставне методе: | Демонстративна, метода разговора, метода практичног рада, метода решавања проблемских задатака, учење засновано на игри | | | |
| Наставна средства: | * Десктоп рачунар/лаптоп рачунар * Радни листови уз Приручник за наставника * Фасцикла RS\_6.1.7\_Ресурси | | | |
| Корелација са другим предметима: | Ликовна култура, Биологија, Географија | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (10 мин) | Наставник представља ученицима општу сврху лекције: упознавање ученика са програмом за уређивање слика да би правили цртеже, уређивали и мењали слике.  Наставник дискутује с ученицима о томе зашто нам је потребно уређивање слика. Зашто су нам потребне слике у документима или неким другим врстама пројеката? Где можемо да пронађемо слике? Које су алате за уређивање слика већ користили? За пример, наставник показује ученицима слику (исту која је коришћена и у уџбенику) и пита их какве би све измене волели да направе на њој.  Наставник тражи од ученика да се одлуче на коју би тему претраживали слике (на пример, животиње, свемир итд.). Из фасцикле RS.6.1.7\_СЛИКЕ, наставник отвара и показује ученицима неколико занимљивих слика и дискутује с ученицима о томе како би могли да искористе интернет да би пронашли још слика. Уводи ученике у програм Paint 3D. Једноставним речима наставник објашњава које ће све вештине везане за дводимензионалне дигиталне слике да науче у овој лекцији.  Ученици активно учествују у дискусији. | | | |
| **Главни део:**  (25 минута) | Наставник тражи од ученика да на одабрану тему претраже слике на интернету. Након што преузму слике и сачувају их на рачунару, тражи од ученика да исте слике отворе у програму Paint 3D.  Уз помоћ уџбеника, наставник објашњава ученицима како да промене величину слике, изрежу је и ротирају.  После тога, наставник дели ученицима радне листове RS.6.1.7\_Радни\_лист\_1.docx. Тражи од њих да ураде задатак. Ако ученици наиђу на потешкоће, наставник разговара с ученицима о томе и упућује их на начин како пронаћи решење за тренутну потешкоћу.  Након тога, наставник прелази на анализу ефеката који се могу применити на слику. Посебно истиче алатку МАГИЧАН ИЗБОР. Показује ученицима како се користи МАГИЧАН ИЗБОР и тражи од њих да једноставним речима одговоре на питање која је намена ове алатке и шта ову алатку разликује од алатке ИЗРЕЖИ?  Ученици настављају да цртају у Paint 3D. Наставник тражи од ученике да пређу на коришћење четкица. Дискутује с ученицима која је разлика у раду у програму Paint 3D и у раду у једноставнијем програму Paint?  Наставник објашњава ученицима како да уметну и измене облике у Paint 3D, односно, како да мењају величину и боје и како да додају текст.  Затим наставник дели ученицима радне листове RS.6.1.7\_Радни\_лист\_2.docx и тражи од њих да ураде задатак. Ако наиђу на неке потешкоће, наставник дискутује с ученицима о томе и помаже им у раду.  Наставник дискутује с ученицима урађене задатке.  Ученици активно учествују у изради задатака и дискусији о урађеним задацима. | | | |
| **Завршни део:**  (10 минута) | Наставник дели ученицима евалуациони лист  RS.6.1.7\_Евалуациони\_лист.docx како би проверио у којој мери су ученици разумели садржаје обрађене на часу. Ученици попуњавају, размењују евалуационе листове и међусобно проверавају своје одговоре. После тога, наставник проверу ради фронтално. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |